Parisdə qlobal istiliyə qarşı razılıq əldə olunub [Video]\nParisdə qlobal istiliyə qarşı mübarizədə razılıq əldə olunub\n196 ölkənin nümayəndəsi Parisdə qlobal istiliyə qarşı mübarizədə razılıq əldə ediblər. Əldə olunmuş razılığa əsasən qlobal temperaturda artım dərəcəsi iki selsidən aşağı sənaye öncəsi səviyyədə olsun. Bununla yanaşı yoxsul ölkələrə iqlim sahəsində 100 milyard dollar investisiya ayrılması və hər beş ildə prosesin gedişatı nəzərdən keçiriləcək. Bu, 1997-ci ildə əldə olunmuş Kyoto Protokolundan sonra ən əhatəli razılaşmadır.\nLoren Fabye: “Mən razılaşmaya münasibətin müsbət olduğuna inanıram. Heç bir etiraz görmürəm. Paris iqlim razılaşması qəbul olunmuşdur.”\nFransanın xarici işlər nazirinin bu qərarı günlərdir davam edən danışıqlar və illədir narahatlığa səbəb olan iqlim dəyişikliyi barədə sualın nəticəsidir.\n200-ə yaxın ölkənin nümayəndəsi ilk dəfədir ki, yekdilliklə razılaşma əldə edib. 31 səhifədən ibarət razılaşma qlobal istiliyə qarşı mübarizəni necə aparılacağı barədədir.\nŞənbə günü sammitdə iştirak edən nümayəndələr BMT-nin baş katibinin çıxışını dinləyiblər.\nBan Gi Mun: “Milli maraqlara xidmət etməyin ən yaxşı yolunun qlobal maraq və həmrəylik çərçivəsində görüləcəyinin qəbul edilməsinin vaxtı çatıb.”\nƏsas məsələlərdən biri olan zəngin və yoxsul ölkələr arasında iqlim dəyişikliyi proqramı üçün nə qədər yardim göstəriləcəyi müəyyən edilməyib.\nDanışıqlarda kollektiv, mərkəzi fəaliyyətin aparılması bir çox dünya liderləri tərəfindən qəbul edilib.\nBarak Obama: “Bu dönüş nöqtəsidir. Biz axır ki, qərara gəldik ki, planetimizi qorumaq vaxtıdır. Bizim xalqlarımız bunun aktuallığını və bu haqda iş görməyin bizim əlimizdə olduğunu qəbul edir.”\nABŞ dövlət katibi Con Kerri bu razılaşmanın əldə olunması üçün çox səy göstərərək Birləşmiş Ştatların iqlim investisiyasını iki qat artırıb 800 milyon dollar edəcəyinə söz verib.\nRazılaşmaya Hindistan, Çin, Səudiyyə Ərəbistanı və Malasiya etiraz bildirsə də sənəd qəbul edilib. Onlar sənayeləşmiş ölkələrin bu problemə daha çox sahib çıxmasını deyiblər. Bu ölkələrin iqtisadiyyatının fosil yanacağa bağlı olduğu üçün yaşıl enerjiyə keçmək xüsusilə çətin olacaq.\nSammitə ev sahibliyi edən Fransa lideri ölkələri kollektiv şəkildə düşünməyə çağırıb. O bu razılağı hamı öz marağı üçün oxusa hər kəs üçün mükəmməl olmayacağını deyib. Lider razılaşmanın ortaq marağa xidmət etdiyini vurğulayıb.\nFransua Olland: “Bu insanlıq üçün böyük addımdır.”\nAfrika ölkələrindən bəziləri bu razılaşmaya əvvəlcə istəksiz olsalar da daha sonra Fransa və digər ölkələrin Afrika ölkələrində yaşıl enerji lahiyələrinə milyardlarla dollar investisiya vədi onları razı salıb.\nEdna Moleva: “Bu, heç vaxt mükəmməl olmayacaq. Bu danışıqlarda götür-qoy stiuasiyasıdır. Bəzi insanların bundan, ondan və sairədən razı qalmayacaqlarını bilirik. Buna baxmayaraq biz buradayıq.”\nSon olaraq qlobal temperaturun iki selsi dərəcə altında saxlayaraq qlobal istiliyi azaltmaq və inkişaf etməkdə ölkələrin varlı ölkələrdən istədikləri ətraf-mühitə verdikləri zərərə görə kompensasiya ödənişi qəbul edilməsə də təşkilatçılar bunu tarixi və hamı üçün yeni eranın başlanğıcı, iqlim dəyişikliyinə qarşı qlobal səy adlandırıb.


Lənkəranda mədəniyyət işçiləri arasında intellektual turnirin ikinci mərhələsi keçirilib » BolgeXeber.Com -Bölgələrdən xəbəriniz olsun!\nBolgeXeber.Com » Mədəniyyət » Lənkəranda mədəniyyət işçiləri arasında intellektual turnirin ikinci mərhələsi keçirilib\nLənkəranda mədəniyyət işçiləri arasında intellektual turnirin ikinci mərhələsi keçirilib\nOktyabrın 25-də Mədəniyyət Nazirliyinin Mədəniyyət üzrə Elmi-Metodiki və İxtisasartırma Mərkəzinin (MEMİM) və Lənkəran Regional Mədəniyyət İdarəsinin birgə təşkilatçılığı ilə Lənkəran şəhərində regional mədəniyyət idarələrinin və Lənkəran Dövlət Universitetinin mədəniyyət könüllülərinin təmsil olunacağı intellektual turnirin növbəti mərhələsi keçirilib\nTurnir Lənkəran Dövlət Universitetində baş tutub, oyunda “Xəzər”, Lənkəran, Biləsuvar və Masallı regional mədəniyyət idarələrinin komandaları, həmçinin universitetdə təhsil alan mədəniyyət könüllüləri iştirak edib.\nOyunun ikinci mərhələsində iştirak edən 5 komanda, ənənəvi olaraq, dünya və Azərbaycan mədəniyyətinə həsr olunmuş 24 suala cavab verib.\nTurnirin qalibi 24 suala cavab verən Lənkəran Dövlət Universitetinin mədəniyyət könüllülərinin komandası olub. 2-ci yeri Lənkəran səhər Heydər Əliyev Mərkəzinin “Xəzər” komandası, 3-cü yeri isə Masallı RMİ-nin komandası tutub.\nQalib komanda sertifikat və həvəsləndirici hədiyyə ilə təltif olundu. Turnirin üçüncü mərhələsinin Gəncə şəhərində, final mərhələsinin isə Bakı şəhərində keçirilməsi nəzərdə tutulur.\nQeyd edək ki, turnirin ilk mərhələsi oktyabrın 1-də Şamaxı şəhərində keçirilib. İntellektual oyunun məqsədi gənc mədəniyyət işçələrinin hazırlıq səviyyəsinin artırılması, onlar arasında koordinasiyanı gücləndirmək və intellektual turnirlərdə iştirak səriştələrin formalasdırılmasını təmin etmək, cəld və analitik düşünmə bacarığını inkişaf etdirməkdir. Bundan əlavə, gənclər arasında yoldaşlıq, əməkdaşlıq, dostluq münasibələri və komanda ruhunu formalaşdırması və inkişaf etdirilməsidir.\nHəmçinin Lənkəranda “Şəhər (rayon) Mədəniyyət mərkəzlərinin filiallarının (mədəniyyət evlərinin, klubların) müdirləri və bədii rəhbərlərinin bilik, bacarıq və peşə səriştələrinin artırılmasının təşkili”, “Kreativ peşə səriştələri”, “Nitq mədəniyyətinin formalaşdırılması” və “Dövlət mədəniyyət müəssisələrinin fandreyzinq fəaliyyəti” mövzularında yeni tədris modulları əsasında növbəti təlimlərin bağlanış mərasimi də keçirilib. Lənkəran rayon Heydər Əliyev Mərkəzində baş tutmuş təlimlərə Lənkəran Regional Mədəniyyət İdarəsinin tabeliyində olan Mədəniyyət mərkəzləri ilə yanaşı Biləsuvar, Sabirabad və Sumqayıt RMİ-lərin nəzdindəki mədəniyyət evlərinin, klubların müdirləri, bədii rəhbərləri və əməkdaşları qatılıb.


www.XALQXEBER.az » Cəmiyyət » Dil qaydasını pozanlar cərimələnəcək - Qanun hazırlanır\n“Azərbaycanda yaxın zamanlarda dil pozuntularına görə cərimələr tətbiq ediləcək”\nBu haqda “Ekspress” qəzetinə Nəsimi adına Dilçilik İnstitutunun elmi işlər üzrə direktor müavini, dosent Baba Məhərrəmli məlumat verib.\nO, deyib ki, hazırda bu layihənin üzərində iş aparılır: “Baltikyanı ölkələrdə belə bir təcrübə var, dil polisi adlanan qurum dil pozuntularına nəzarət edir və dil qaydalarının pozulmasına görə cərimələr tətbiq edirlər. Bizim millətdə də mentalitetlə bağlı məsələ var. Necə ki, yol qaydalarının pozulmasına görə cərimələr tətbiq edilir, gərək dil qaydalarının pozulmasına görə də cərimələr tətbiq olunsun ki, öz dilimizdə təmiz danışaq.\nƏvvəllər piyada keçidlərindən istifadə etmirdilər, amma cərimələr tətbiq olunduğu üçün artıq hamı piyada keçidindən keçir. Dil ilə bağlı da belə olmalıdır. Nəzarət olsa, vətəndaş qanunu pozmayacaq.\n“Dil haqqında”, “Reklam haqqında” qanunlarda da bu var. Obyekt adları Azərbaycan dilində yazılmalıdır, amma yenə də əksər adlar ingilis dilində yazılır. Amma “Reklam haqqında” qanunun 4-cü maddəsində deyilir ki, adlar dövlət dilində yazılmalı, sonra əsas yazıdan kiçik həcmdə başqa bir xarici dildə reklam verilə bilər”.\nYeni sözlərin geniş istifadəsi üçün təbliğatı vacib sayan Baba Məhərrəmli deyir ki, əksəriyyət hələ də yeni sözlərin qarşılığının verildiyini bilmir. Dediyinə görə, məsələn, “rozetka” sözünün yerinə “elektrik yuvası” təklif olunub. “Amma bunu çox az adam bilir. Təklif olunan sözlər dərhal qəbul olunmur. Bu sözlərin qəbul olunması üçün müəyyən zaman keçməlidir. Yeni təklif olunmuş sözlər dildə işlədilməlidir. Təbii ki, cəmiyyət qısa müddət ərzində bu sözləri qəbul etməyəcək. Tutaq ki, mətbuatda, virtual aləmdə bu sözlər yazılsa, televiziya və radioda işlədilsə, tədricən gündəlik danışıq dilimizdə yer alacaq”.\nOnun sözlərinə görə, orta məktəblərdə müəllimlərin özü də dil normalarına riayət etmirlər: “Fikir vermişəm ki, dəfələrlə müəllimlər özləri də dərsdə qələmə “ruçka” deyirlər. Və yaxud vətəndaş deyir ki, “ostanovka”da saxla. Bunu kiminsə boynuna qoymaq olmur, vətəndaşın özünün vətənpərvərlik hissi olmalıdır ki, öz dilində olan sözü işlətsin”.